Hvordan vil Klimarådet skrue afgiften sammen?

Klimarådet vil lægge en afgift på alt, der udleder drivhusgasser som CO2, metan og lattergas.

Afgiften skal betales af både virksomhederne, landbruget og forbrugerne.

Afgiften skal stige frem mod 2030, hvor det skal koste 1.500 kroner at udlede et ton drivhusgas.

Klimarådet kommer ikke med bud på, hvor meget den skal stige år for år.

De 1.500 kroner svarer ifølge Klimarådet til, hvad det på det tidspunkt vil koste at fjerne et ton CO2 fra atmosfæren.

For at undgå lækage (at produktionen flytter til udlandet) vil Klimarådet give udsatte virksomheder et bundfradrag.

Fradraget skal i stedet lægges på varen, så for eksempel oksekød, mælk og benzin bliver dyrere.

Det gælder både varer lavet i Danmark og udlandet.

For at det ikke skal ramme de laveste indkomster, foreslår Klimarådet en grøn check.